《将进酒》
明代·黄谏

将进酒，歌莫停。人生不满百，酒尽还须倾。吁嗟世事只如此，常醉何须誇独醒。

君不见东家有酒不解饮，西邻碌碌劳此生。何如刘伶终日醉，千秋万古留其名。

作者简介：（1412—?）明扬州府高邮人，先世于明初徙兰州。字廷臣，别号兰坡。博学多艺，工隶篆行楷，亦善画。正统七年进士及第，授编修，历官侍讲学士。天顺初兼尚宝寺卿，出使安南。迁翰林院学士，后谪广州通判，从学者甚众。后召还，卒于梅岭驿。生平好评品泉水。有《使南稿》、《兰坡集》等。